Քրիսի Թեյգեն

Քրիսթին Դայան «Քրիսի» Թեյգեն (, ), ամերիկացի մոդել, հեռուստահաղորդավար, գրող։ Առաջին անգամ հանդես է եկել «Sports Illustrated Swimsuit Issue» ամենամյա հրատարակությունում 2010 թվականին։ Թեյգենը նաև ԷլԷլ Քուլ Ջեյի հետ միասին վարում է «Ֆոնոգրամաների մարտ» շոուն։

Վաղ կյանք 
Թեյգենը ծնվել է ԱՄՆ-ի Յուտա նահանգի Դելտա քաղաքում։ Հայրը ծագումով նորվեգացի է, իսկ մայրը՝ թաիլանդացի։ Քրիսթինի հայրը աշխատում էր որպես էլեկտրիկ, և ընտանիքը հաճախ էր փոխում բնակության վայրը։ Հավայիում, Այդահոյում և Սնոհոմիշում (Վաշինգտոն) ապրելուց հետո ընտանիքը տեղափոխվեց Հանթինգթոն Բիչ (Կալիֆորնիա)։ Թեյգենին հայտնաբերեց մի լուսանկարիչ, երբ նա աշխատում էր սերֆինգի խանութում։

Գործունեություն 
Թեյգենը Նյու Յորքում ներկայացել է «IMG Models» գործակալության միջոցով։ 2004 թվականին նա դարձել է IGN Babe և 2006-2007 թվականներին փոխարինել «Deal or No Deal»-ի մոդելին։ 2007 թվականի հուլիսին նրա նկարը հայտնվել է «Maxim» օրացույցի շապիկին։ Նա համագործակցել է գովազդային մի շարք կազմակերպությունների հետ, ինչպիսիք են՝ «Gillette Venus», «Olay», «Նայք», «Skullcandy», «Gap Factory», «XOXO», «UGG Australia», «Rock and Republic», «Billabong», «Beach Bunny Swimwear» և «Nine West Fashion Targets Breast Cancer»։ Որպես հյուր, հաղորդավար և մասնակից՝ հանդես է եկել նաև «E!», «TMZ», «MTV», «FUSE/MSG» և «Extra» հեռուստաալիքներում, ինչպես նաև «Թոփ մոդել ամերիկյան ձևով», «Watch What Happens Live» հեռուստաշոուներում։ 2013 թվականի գարնանը եղել է VH1 հեռուստաալիքի «Model Employee» մրցույթի ռեալիթի շոուի հաղորդավարը։

2010 թվականին Թեյգենը հանդես է եկել «Sports Illustrated Swimsuit Issue» հրատարակությունում և ճանաչվել «Rookie of the Year»։ Նրա ընկերուհի և գործընկեր մոդել Բրուքլին Դեքերը ներկայացրել է նրան «Sports Illustrated»-ում, որպեսզի նա նույնպես մասնակցի ամսագրի նկարահանումների համար անցկացվող քասթինգին։ Թեյգենը հայտնվել է «Sports Illustrated Swimsuit Issues»-ում նաև 2011, 2012, 2013 և 2014 թվականներին։ 2014 թվականին Թեյնգենը հայտնվել է «Sports Illustrated Swimsuit Issues»-ի 50-րդ հոբելյանական համարի շապիկին Լիլի Օլդրիջի և Նինա Ագդալի հետ։

Բացի «Sports Illustrated»-ից, Թեյգենի նկարը հայտնվել է նաև «Ocean Drive», «Cosmopolitan» ամսագրերի շապիկներին, ինչպես նաև իտալական «Vogue»,  «Esquire», «Glamour» և «Galore» ամսագրերի էջերում։

Թեյգենը զբաղվել է նաև այլ նախագծերով․ ստեղծել է «DiNeila Brazil» լողազգեստների առանձին ճյուղ (որի հետ առաջին անգամ հանդես է եկել 2011 թվականի ամռանը Մայամիում՝ «Mercedes-Benz Fashion Week Swim»-ի ժամանակ, որպես կերպար հայտնվել է «Need For Speed: The Run» վիդեոխաղում։

Ազատ ժամանակ Թեյգենը սիրում է պատրաստել և գրել։ Նա sodelushious.com բլոգի հեղինակն է, որտեղ ներկայացնում է այնպիսի կերակրատեսակների բաղադրատոմսեր, որոնց մասին իմացել է ճամփորդությունների ժամանակ։ 2013 թվականի փետրվարին նա մասնակցել է «Cooking Channel» հեռուստաալիքի «Chrissy Teigen’s Hungry» հատուկ թողարկմանը, որտեղ իր փեսացուի՝ Ջոն Լեջենդի հետ քննարկել է իր հարսանյաց մենյուն։ Թեյգենը հայտնվել է նաև նույն ալիքի «Cookies and Cocktails» հատուկ թողարկմանը։

2012 թվականին Թեյգենը Spike TV հեռուստաալիքի կողմից ճանաչվել է «Մեր նոր աղջիկ» ()։ 2013 թվականին հայտնվել է իր ամուսնու՝ Ջոն Լեջենդի «All Of Me» երգի տեսահոլովակում։

2014 թվականի ապրիլին հայտնվել է «Внутри Эми Шумер» սքեչ-կատակերգությունում, որտեղ հանդես է գալիս որպես հարաբերությունների գծով խորհրդատու։

2015 թվականի հունվարին Թեյգենը որպես հրավիրված աստղ խաղացել է «The Mindy Project» սերիալում՝ որպես մի մարդու ընկերուհի, ում հետ Մինդին կորցրել է իր կուսությունը։  Ապրիլինի Ջեյմս Թոդ Սմիթի հետ վարել է «Lip Sync Battle» հաղորդումը։

Թեյգենը «Billboard Music Awards» մրցանակաբաշխության հաղորդավարն է Քրիս Բրիդջեսի հետ։ Նա նաև Թայրա Բենքսի սննդային ոճաբանն է «FABLife» թոք շոուում։

2016 թվականի փետրվարի 23-ին Թեյգենի «Cravings» խոհանոցային գիրքը դարձել է բեսթսելլեր։ Նույն տարում իր նորածին դստեր՝ Լունայի հետ մասնակցել է Ֆերգիի «M.I.L.F. $» տեսահոլովակի նկարահանումներին։

Անձնական կյանք  
2013 թվականի սեպտեմբերի 14-ին Թեյգենը ամուսնացել է երաժիշտ Ջոն Լեջենդի հետ։ Հարսանիքը տեղի է ունեցել Իտալիայի Կոմո քաղաքում։ Թեյգենը և Լեջենդը ծանոթացել են 2007 թվականին Լեջենդի «Stereo» երգի տեսահոլովակի նկարահանումների ժամանակ։ Նրանց նշանադրությունը տեղի է ունեցել 2011 թվականի դեկտեմբերին չորս տարի ընկերություն անելուց հետո։ Լեջենդի «All of Me» երգը նվիրված է Թեյգենին։  Ունեն երկու երեխա՝ դուստրը՝ Լունա Սիմոնա Սթիվենսը (ծնված՝ 2016 թվականի ապրիլի 16-ին), և որդին՝ Մայլզ Թեոդոր Սթիվենսը (ծնված՝ 2018 թվականի մայիսի 17-ին)։ Երկու երեխաներն էլ ծնվել է արտամարմնային բեղմնավորման արդյունքում։

Ծանոթագրություններ 

Ամերիկացի մոդելներ
Ամերիկացի ֆեմինիստներ
Ամերիկացի գրողներ
Ամերիկացի հեռուստատեսային դեմքեր